مصر فى الالعاب الاولمبيه الصيفيه 2020
شاركت مصر فى الالعاب الاولمبيه الصيفيه 2020 فى طوكيو و اللى اتاجلت من سنة 2020 للفتره بين 23 يوليه و 8 اغسطس 2021 بسبب جائحه فيروس كورونا. و من الظهور الاولمبى الاول لمصر فى دورة الالعاب الاولمبيه الصيفيه 1912, شارك الرياضيين المصريين فى كل دورات المسابقه باستثناء دورة 1932 و1980 شاركو فى مقاطعة اولمبياد صيف سنه 1980.

الميداليات

الرياضيين 
القايمه فيها عدد الرياضيين المصريين المشاركين فى الدوره:

النباله 
اتاهل رياضيين مصريين لمنافسات النباله الفرديه و الفرق المختلطه بتحقيقهم للميداليه الدهبيه فى العاب عموم افريقيا 2019 فى الرباط, المغرب.

السباحه الفنيه

العاب القوى 
حقق الرياضيين الشروط اللازمه للمشاركه من خلال توقيت التصفيات او بالترتيب العالمى, بحد اقصى تلات رياضيين فى كل حدث:

الريشه الطايره 
شارك تلات رياضيين مصريين (رياضى و رياضيتين) حسب ترتيب تصفيات بى دابليو اف للتاهيل لطوكيو.

الملاكمه 
شارك ملاكمين مصريان فى الدوره, يسرى حافظ وعبد الرحمن عرابى, شارك الاخير فى دورة ريو 2016 و الحاصل على الميداليه الفضيه فى الالعاب الافريقيه 2015, و اتاهل بعد فوزه فى نص نهائى منافسات الوزن الثقيل الخفيف فى دورة افريقيا المؤهله للاولمبياد 2020 فى ديامينياديو, السنغال. اما يسرى فاتصدر ترتيب اللجنه الاولمبيه الدوليه للملاكمين المؤهلين للمشاركه فى الاولمبياد فى وزن الثقيل السوبر.

ركوب الكنو 
اتاهل رياضى و رياضيه مصريان للمشاركه فى الالعاب الاولمبيه الصيفيه 2020 من خلال الالعاب الافريقيه 2019 اللى اتعملت فى الرباط, المغرب.

ركوب العجل

الغطس 

اتاهل تلات رياضيين مصريين لمنافسات الغطس فى الاولمبياد بعد فوزهم بالميداليه الدهبيه فى الفئه الخاصه فى التصفيات الافريقيه 2019 و اللى اتعملت فى ديربان, جنوب افريقيا.

الفروسيه 

شاركت مصر فى منافسات قفز الحواجز الفروسيه لاول مره من دورة 1960, بعد ما حل الفريق المصرى فى واحد من المركزين المتاهلين فى تصفيات الاتحاد الدولى للفروسيه الاولمبيه عن مجموعه الشرق الاوسط وافريقيا و اللى اتعملت فى الرباط, المغرب.

قفز الحواجز

المبارزه 
شاركت مصر بفريقين من الرجال فى منافسات سيف الشيش و السيف العربى, و فريق من الستات فى منافسات سيف الشيش, لان مصر هيا اعلى امم افريقيا فى تصنيف الاتحاد الدولى للمبارزه للفرق الاولمبيه. و اتاهلت ندى حافظ لمنافسات فردى السيف العربى لانها اعلى المبارزات تصنيف من افريقيا حسب تصنيف الاتحاد الدولى للمبارزه, اما محمد السيد اتاهل بعد فوزه فى المباراه النهائيه من منافسات سيف ابيه فى تصفيات افريقيا فى القاهره.

رجال

ستات

كورة القدم 
اتاهل منتخب مصر لكورة القدم للمشاركه فى الالعاب الاولمبيه الصيفيه 2020 بالتاهل للمباراه النهائيه فى كاس الامم الافريقيه تحت 23 سنه 2019, و شاركو فى الاولمبياد بعد غياب تمن سنين.

ملخص المشاركة

الجمباز

الفنى 

شاركت مصر فى مسابقه الجمباز بتلات رياضين, و حجزت ماندى محمد موقعها فى منافسات الجمباز الفنى الفردى العام من خلال بطوله العالم للجمباز الفنى 2019 و اللى اتعملت فى مدينه شتوتجارت الالمانيه.

عمر محمد و زينه ابراهيم اتاهلو بعد تحقيقهم للمركز الاول فى بطوله افريقيا للجمباز الفنى سنة 2021 و اللى اتعملت فى القاهره.

الرجال

الستات

الايقاعى 
اتاهلت مصر للاولمبياد لاول مره فى الجمباز الايقاعى, من خلال الفوز بدهبيه الفردى و المجموعات فى البطوله الافريقيه 2020 فى شرم الشيخ.

الترامبولين 
اتاهل رياضي و رياضية لمنافسات الترامبولين من خلال بطوله افريقيا 2021 فى القاهره.

كورة اليد 
اتاهل منتخب مصر لكره اليد للمشاركه فى اولمبياد طوكيو لما اتوج بلقب كاس الامم الافريقيه للمره السابعه فى تاريخه بعد فوزه على نظيره التونسى فى المباراه النهائيه بصالة رادس فى العاصمه تونس.

ضمن المنتخب المصرى تاهله لربع نهائى منافسات كورة اليد بعد فوزه فى المباراه الرابعه من اصل خمسه من دور المجموعات قدام السويد, و هيا تالت مره بيتاهل فيها المنتخب لربع النهائى بعدما حققه فى دورة اتلانتا 1996 و سيدنى 2000. و فى الدور ربع النهائى, بتتواجه منتخب مصر مع منتخب المانيا اللى ما اتغلبتش عليه اولمبيا من دوره سيدنى 2000, و حققت مصر الفوز فى المباراه, لتتاهل لاول مره فى تاريخها الاولمبى للدور نصف النهائى, و تكون بكداه كمان اول فريق عربى و افريقى يبلغ الدور , و اول فريق غير اوروبى بيتاهل لنصف النهائى من دوره سيؤول 1988.

التشكيل 
اعلن التشكيل يوم 12 يوليه 2021.

المدرب:  روبرتو غارسيا باروندو

مرحله الاقصاء 
ربع النهائى 
مباراه الميداليه البرونزيه

الجودو

الكاراتيه 
شارك خمس لاعبين كاراتيه من مصر فى اول ظهور للعبه فى الاولمبياد. اتاهل على الصاوى وجيانا لطفى مباشره للاولمبياد بعد ما حلو فى المراكز الاربعه الاولى فى التصنيف الاولمبى للاتحاد الدولى للكاراتيه. اما فريال اشرف حلت بين التلاته الاوائل فى تصفيات العالم سنة 2021 فى باريس, فرنسا و حجزت مقعد اضافىلمصر. اما عبد الله عبد العزيز ورضوى سيد فتاهل بتصدرهم للتصنيف الاولمبى للاتحاد الدولى للكاراتيه عن قاره افريقيا فى فئتيهم.
كوميت

الخماسى الحديث 

اتاهل رياضين و رياضيتين من مصر للمشاركه فى احداث الخماسى الحديث. اتاهلت هايدى مرسى بعد فوزها ببطوله افريقيا سنة 2019 فى القاهره. و حقق احمد الجندى الميداليه البرونزيه فى بطولة العالم للخماسى الحديث 2021 فى القاهره, بالاضافه لاحمد حامد واميره قنديل الللى حصلو على حق المشاركه بعد رفض المتاهلين الاساسيين للمشاركه, و اتاهل احمد و اميره لانهم التاليين فى ترتيب الاتحاد الدولى عن فئتهم.

التجديف 
اتاهل رياضى واحد لتمثيل مصر فى منافسات التجديف, من خلال حدث الفردى مزدوج المجداف بعد تحقيقه دهبيه التصفيات الاولمبيه الافريقيه 2019 فى تونس و ضمان واحد من المقاعد الخمسه المتاهله منها.

الابحار

الرمايه 

رجال

ستات

فرق

السباحه 
حقق السباحين المصريين الشروط اللازمه للمشاركه فى المنافسات اللى اتاهلو ليها, و هيا سباحين كحد اقصى فى كل حدث بشرط تحقيق الزمن الاولمبى التاهيلى (OQT):

تنس الطاوله 

شاركت مصر بست رياضيين ورياضيات فى منافسات تنس الطاوله. اتاهل فريقى الرجال و الستات بعد تحقيق الميداليه الدهبيه فى الالعاب الافريقيه 2019 فى الرباط, المغرب, و اللى سمح باشراك رياضيين و رياضيتين بحد اقصى فى منافسات الفردى كمان. كمان اتمنحت مصر مقعد اضافى فى منافسات الزوجى المختلط بعد الفوز فى المباراه النهائيه على نيجيريا فى بطولة افريقيا المؤهله للاولمبياد 2020 فى تونس, تونس.

رجال

ستات

مختلط

التايكوندو 
شاركت مصر فى الدوره باربع رياضيين فى التايكواندو, و هما عبد الرحمن وائل اللى شارك عن فئه الرجال 68 كجم, و صاحب الميداليه البرونزيه فى اولمبياد الناشئين 2014 سيف عيسى عن فئه الرجال 80 كجم, و نور عبد السلام عن فئه الستات 49 كجم بعد فوزها فى نصف نهائى بطوله افريقيا المؤهله للاولمبياد فى الرباط, و صاحبه الميداليه البرونزيه فى اولمبياد ريو 2016 هدايه ملاك عن فئه الستات 67 كجم.

التنس 
شاركت مصر بلاعبين تنس فى اولمبياد طوكيو 2020 لاول مره فى تاريخها الاولمبى ميار شريف ومحمد صفوت, بتحقيقهم دهبيه منافسات فردى الرجال و الستات على الترتيب فى الالعاب الافريقيه 2019 فى الرباط, المغرب.

السباق التلاتى 
شاركت مصر فى منافسات السباق التلاتى لاول مره فى تاريخها الاولمبيه من خلال بسمله السلامونى.

المصارعه 
حره – رجال

رومانيه يونانيه – رجال

حره – ستات

شوف 
 الالعاب الاولمبيه الصيفيه 2020

لينكات برانيه

مصادر 

	

 
العاب اوليمبيه
رياضه
بطولات دوليه